Vyšná Boca

Vyšná Boca (hungare Királyboca [kirAjboca] (foje Bóczabánya), germane Oberbotza) estas  vilaĝo kaj municipo en Slovakio.

 Situo 
Vyšná Boca situas en valo inter montoj 1288 kaj 1366 m altaj, laŭ ĉefvojo Liptovský Hrádok-Brezno. Liptovský Mikuláš troviĝas je 17 km.

 Historio 
La unua mencio okazis pri la loko en 1263, sed jam pli frue germanoj minadis en la ĉirkaŭaĵo oron. En 1470 vilaĝo formiĝis el la ministaj domoj. Poste la oro preskaŭ elĉerpiĝis, tial oni minadis ankaŭ feron kaj antimonon. La loko apartenis al Nižná Boca, municipo formiĝis nur en la 19-a jarcento. En 1785 373 vilaĝanoj (73 familioj) loĝis en 61 domoj. Tiutempe ferofandejo funkciis en la vilaĝo. En 1796 la tutlanda geografia libro taksis la vilaĝon triaklasa. En 1910 laŭ la popolnombrado vivis en Királyboca 363 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Liptó, al distrikto de Liptovský Hrádok, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. La iamaj ministaj domoj iĝis feriaj domoj kaj ankaŭ hotelo konstruiĝis, ĉar la deklivoj estas bonaj skiejoj. En 2001 vivis en Vyšná Boca 102 homoj, (99 slovakoj).

 Vidindaĵoj 
 romkatolika klasikisma preĝejo de 1785

 Eksteraj ligiloj 
 Hungara teksto kun mapoj kaj fotoj pri Vyšná Boca

Kategorio:Municipoj en distrikto Liptovský Mikuláš
Kategorio:Liptov